Diari Oficial de la Generalitat Valenciana


Sumari del DOGV 7617, del 17-09-2015 (2015/7518)

Notificació de la sentència dictada en el procediment ordinari número 1/2011.
-----------------------------------------------------------------------------

### Dades del document

Número de DOGV
:   7617

Data del DOGV
:   17-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7518


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment ordinari número 1/2011. [2015/7518]  
En este procediment ordinari número 1/2011, seguit a instàncies de la Comunitat de Propietaris Edifici San Luis i Grupo Corporativo Java Inversiones, SL, contra Grupo Corporativo Java Inversiones, SL, Jesús Francisco Perales Lorente, Javier Olagüe Cerdá, Navarro Navarro la Pobla del Duc, SL, Victorino Gómez Tormo i San Pau Construcciones, SL, s'ha dictat sentència que, literalment, diu:  
  
«Dispositiva  
Estime la demanda interposada per la Comunitat de Propietaris Edifici San Luis de la platja de Daimús contra Grupo Corporativo Java Inversiones, SL, i Jesús Francisco Perales Lorente.  
1) Declare la responsabilitat solidària de Grupo Corporativo Java Inversiones, SL, i Jesús Francisco Perales Lorente dels defectes i patologies 1, 2.1, 2.3, 3 i 4 assenyalades en el fonament de dret tercer d'esta resolució i, en conseqüència, els condemne a reparar a càrrec seu els defectes mencionats en la forma consignada en el fonament de dret tercer d'esta resolució amb el pagament dels honoraris, els impostos, les taxes, les llicències i els projectes que foren preceptius per a l'efectiva reparació d'estes en els termes indicats en el fonament de dret tercer d'esta sentència.  
  
2) Declare la responsabilitat de Grupo Corporativo Java Inversiones, SL, dels defectes i patologies 2.2 i 6 assenyalades en el fonament de dret tercer d'esta resolució i, en conseqüència, condemne esta empresa a reparar a càrrec seu els defectes esmentats en la forma consignada en el fonament de dret tercer d'esta resolució amb el pagament dels honoraris, els impostos, les taxes, les llicències i els projectes que foren preceptius per a l'efectiva reparació d'estes en els termes indicats en el fonament de dret tercer d'esta sentència.  
  
3) Condemne Grupo Corporativo Java Inversiones, SL, i Jesús Francisco Perales Lorente solidàriament a pagar a la part actora la quantitat de 27.750,93 euros més els interessos legals establits en el fonament de dret quart d'esta sentència.  
4) Condemne les dos demandades al pagament de les costes causades en este procediment. Respecte de les costes causades a Javier Olagüe Cerdá no és procedent fer una pronunciament de condemna sobre estes i cada part haurà de pagar les seues i les comunes a mitges.  
  
Estime parcialment la demanda interposada per Grupo Corporativo Java Inversiones, SL, contra Jesús Francisco Perales Lorente, Javier Olagüe Cerdá, San Pau Construcciones, SL, Navarro Navarro la Pobla del Duc, SL, i Victorino Gómez Tormo.  
1) Condemne Jesús Francisco Perales Lorente, Javier Olagüe Cerdá i Victorino Gómez Tormo com a responsables de la patologia 1 del fonament de dret quint d'esta sentència i, en conseqüència, els condemne a pagar solidàriament a la part actora la suma de 51.787,08 euros més els interessos consignats en el fonament de dret quint d'esta resolució.  
  
2) Condemne Jesús Francisco Perales Lorente i Javier Olagüe Cerdá com a responsables de la patologia 2 del fonament de dret quint d'esta sentència i, en conseqüència, els condemne a pagar solidàriament a la part actora la suma de 39.874,72 euros més els interessos consignats en el fonament de dret quint d'esta resolució.  
  
3) Condemne San Pau Construcciones, SL, i Navarro Navarro la Pobla del Duc, SL, com a responsables de la patologia 3 del fonament de dret quint d'esta sentència i, en conseqüència, els condemne a pagar solidàriament a la part actora la suma de 21.536,42 euros més els interessos consignats en el fonament de dret quint d'esta resolució.  
  
4) Estime la falta de legitimació activa de Grupo Corporativo Java Inversiones, SL, esgrimida per Jesús Francisco Perales Lorente i Javier Olagüe Cerdá respecte dels defectes pendents de reparació a què s'ha fet referència en el fonament de dret primer d'esta sentència.  
5) Respecte de la demanda interposada per la promotora no és procedent la condemna a costes i cada part haurà de pagar les seues i les comunes a mitges.  
Porteu esta resolució al llibre de sentències i deixeu-ne un testimoniatge en les actuacions. Notifiqueu-ho a les parts i feu-los saber que esta no és ferma i que s'hi pot interposar un recurs d'apel·lació que haurà de resoldre l'Audiència Provincial de València, el qual s'interposarà davant d'este Jutjat en el termini de 20 dies seguint els tràmits que establixen els articles 458 i següents de la Llei d'Enjudiciament Civil vigent.  
Esta és la meua sentència, que pronuncie, mane i firme.»  
  
I atés que el demandat, San Pau Construcciones, SL, es troba en parador ignorat, expedisc este edicte a fi que li valga de notificació de forma deguda.  
  
Gandia, 11 de febrer de 2015.- La secretària judicial: Laura María Alonso Ramos.